Daily View – (P.M.) – บล.กสิกรไทย
Daily View - (P.M.) - บล.กสิกรไทย
30 ส.ค. 2559

Tactical Move
เดินเกมกลยุทธ์บ่าย
 
สรุปภาวะตลาดเช้า
– SET Index ปรับเพิ่มขึ้น 6.35 จุด (+0.41%) ปิดภาคเช้าที่ 1,550.50 จุด ด้วยมูลค่าการซื้อขาย 22,641.65 ลบ.
– Most Positive Impact: PTT (1.48 จุด) CPF (0.80 จุด) TOP (0.42 จุด)
– Most Negative Impact: AOT (-0.30 จุด) BBL (-0.20 จุด) ALUCON (-0.17 จุด)
แนวโน้มตลาดบ่าย
– SET Index แกว่งสลับขึ้นลงวันเว้นวัน มองตลาดกำลังผ่อนคลายต่อประเด็นการขึ้นดอกเบี้ยของ Fed อย่างไรก็ตามยังต้องติดตามการออกงานของบรรดารองประธาน Fed และประธาน Fed สาขาต่างๆ ทั้งที่มีสิทธิ์โหวตและไม่มีสิทธิ์โหวต เชื่อว่าจะมีการแสดงความคิดเห็นถึงโอกาสในการขึ้นดอกเบี้ยของ Fed ไล่ตั้งแต่ วันนี้ 30 ส.ค. Stanley Fischer (มีสิทธิ์โหวต) 31 ส.ค. Eric Rosengren (มีสิทธิ์โหวต) และ Charles Evans (ไม่มีสิทธิ์โหวต) 1 ก.ย. Loretta Mester (มีสิทธิ์โหวต) 3 ก.ย. William Dudley (มีสิทธิ์โหวต)
– ความเสี่ยงของตลาดอยู่ตรงที่นักลงทุนส่วนใหญ่อยู่ในสภาวะไม่กล้าขายหุ้น แม้ว่า SET Index จะมี Valuation ที่ตึงตัวมากแล้วก็ตาม ซึ่งสภาวะดังกล่าวจะเป็นความเสี่ยงที่ทำความเสียหายได้หาก SET ปรับฐานหนักได้ตามการขายของนักลงทุนต่างประเทศ
– สัปดาห์หน้าคาดว่าตลาดน่าจะเริ่มมีความผันผวนมากขึ้น หากการรายงานตัวเลขการจ้างงานนอกภาคเกษตรของสหรัฐและอัตราว่างงานในวันที่ 2 ก.ย.59 ออกมาดีกว่าตลาดคาด (ตลาดคาดการจ้างงานนอกภาคเกษตรไว้ว่าจะเพิ่ม 1.8 แสนตำแหน่ง และอัตราว่างงานที่ 4.8%)
ตัวเลขการจ้างงานจะเป็นตัวที่ทำให้ความน่าจะเป็นในการขึ้นดอกเบี้ยของ Fed เพิ่มมากขึ้น และจะส่งผลทำให้เกิดกระแสการซื้อคืน US Dollar รุนแรง จนสกุลอื่นๆในภูมิภาคต้องอ่อนค่าลง จะเป็นความเสี่ยงที่ทำให้ Fund Flow ไหลออก นักลงทุนต่างประเทศทยอยขายทำกำไร ซึ่งจะกลายเป็นปัจจัยลบที่กดดันทำให้ SET Index ไม่น่าผ่าน 1,560 จุด และมีความเสี่ยงที่จะถูกกดลงต่ำกว่า 1,530 จุด
– หุ้นแนะนำ: BLA MEGA SAWAD WORK AP
– หุ้นเก็งกำไรระยะสั้น: TCMC เป้าหมายทำกำไรที่ 5.00 บาท ตัดขาดทุน 4.46 บาท
 
Alternative Trading:
– SET50 Futures : รอ Follow Long ที่ 988 จุด เพื่อลุ้นทำกำไรที่ 1,004 จุด